stanford-oval/wikipedia huggingface dataset:
North Cascadesin kansallispuisto

| --- | --- |
Sijainti:  Washington, Yhdysvallat
Lähin kaupunki:  Seattle, Washington
Pinta-ala:  2 772 km²
| --- | --- |
Nimi alkuperäiskielellä:  North Cascades National Park 
Tyyppi:  Yhdysvaltain kansallispuisto, kansallispuisto 
Perustettu:  2. lokakuuta 1968
Kävijämäärä:  1 003 000 (2003)
Hallinto:  National Park Service
muokkaa - muokkaa wikitekstiä - muokkaa Wikidataa
North Cascadesin kansallispuisto tai Pohjois–Kaskadien kansallispuisto (engl. North Cascades National Park) on yhdysvaltalainen kansallispuisto, joka sijaitsee Kaskadeilla Washingtonin osavaltiossa Luoteis-Yhdysvalloissa. North Cascades perustettiin 2. lokakuuta vuonna 1968, ja kansallispuisto on noin 2 772 km² laajuinen. Muiden Yhdysvaltain kansallispuistojen tapaan North Cascadesia hallinnoi maan National Park Service.
Kansallispuiston nähtävyyksiin lukeutuvat sen useat vuoret ja alueen eläimistö. Vuorikiipeilijöiden suosiossa ovat esimerkiksi Kaskadien Picket Range ja Eldorado Peak. Myös sola Cascade Pass on suosittu nähtävyys. North Cascadesin eläimistöön kuuluu esimerkiksi susia, harmaakarhuja, ilveksiä, hirviä ja ahmoja. Kansallispuistossa sijaitsee lisäksi Ross Laken järvi, joka on kalastajien suosima kohde.
Aiheesta muualla

Kuvia tai muita tiedostoja aiheesta North Cascadesin kansallispuisto Wikimedia Commonsissa
Viralliset sivut
Kuvia puistosta
Yhdysvaltain kansallispuistot
Acadia
American Samoa
Arches
Badlands
Big Bend
Biscayne
Black Canyon of the Gunnison
Bryce Canyon
Canyonlands
Capitol Reef
Carlsbad Caverns
Channel Islands
Congaree
Crater Lake
Cuyahoga Valley
Death Valley
Denali
Dry Tortugas
Everglades
Gates of the Arctic
Glacier
Glacier Bay
Grand Canyon
Grand Teton
Great Basin
Great Sand Dunes
Great Smoky Mountains
Guadalupe Mountains
Haleakalā
Hawaii Volcanoes
Hot Springs
Isle Royale
Joshua Tree
Katmai
Kenai Fjords
Kings Canyon
Kobuk Valley
Lake Clark
Lassen Volcanic
Mammoth Cave
Mesa Verde
Mount Rainier
North Cascades
Olympic
Petrified Forest
Pinnacles
Redwood
Rocky Mountain
Saguaro
Sequoia
Shenandoah
Theodore Roosevelt
Virgin Islands
Voyageurs
Wind Cave
Wrangell-St. Elias
Yellowstone
Yosemite
Zion
Cascade Pass.
Oenone Wood

| Oenone Wood |
| --- | --- |

Henkilötiedot
Syntynyt: 24. syyskuuta 1980 (ikä 44)
Kansalaisuus:   Australia
Pyöräilijä
Pituus:  158 cm
Paino:  54 kg
Joukkue:  lopettanut
Laji:  maantie
Rooli:  ajaja
Ura
Amatöörijoukkue(et)
2003–2004:  AIS (Australian Institute of Sport)
Ammattilaisjoukkue(et)
2005–2006 2007 2008:  Equipe Nürnberger Versicherung T-Mobile Professional Cycling Team Columbia Women
Suurimmat voitot
 Maantiepyöräilyn maailmancup 2004, 2005  Australian maantieajomestari 2004, 2008  Australian aika-ajomestari 2004, 2005 
 Tiedot päivitetty: 10. tammikuuta 2009 
| Mitalit> Maa:   Australia.Naisten maantiepyöräily.Maantiepyöräilyn MM-kilpailut  | Mitalit> Maa:   Australia.Naisten maantiepyöräily.Maantiepyöräilyn MM-kilpailut  | Mitalit> Maa:   Australia.Naisten maantiepyöräily.Maantiepyöräilyn MM-kilpailut  | Maa:   Australia> Naisten maantiepyöräily. |
| --- | --- | --- | --- |
|  Pronssia | Madrid 2005 | maantieajo |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Melbourne 2006 | aika-ajo |  |
|  Hopeaa | Melbourne 2006 | maantieajo |  |
Oenone Wood (s. 24. syyskuuta 1980 Newcastle, Uusi Etelä-Wales) on entinen australialainen maantiepyöräilijä.
Wood aloitti kilpailu-uransa vuonna 2000. Vuonna 2003 hänet valittiin AIS:n (Australian Institute of Sport) kehitysohjelmaan, jonka tarkoituksena on auttaa ja tuottaa australialaisia urheilijoita maailman huipulle. Kausi 2004 oli Woodille menestyksekäs. Hän voitti niin maantieajon kuin aika-ajonkin Australian maantiepyöräilyn mestaruuskilpailuissa. Naisten maailmancupissa hän voitti Geelongin osakilpailun, sijoittui hyvin myös muissa osakilpailuissa ja voitti lopulta maailmancupin kokonaiskilpailun.
Hyvät otteet kauden 2004 aikana takasivat Woodille paikan Ateenan olympialaisissa. Hän oli tärkeä osa Australian joukkuetta, jonka ajaja Sara Carrigan voitti olympiakultaa maantieajossa. Wood itse sijoittui neljänneksi. Aika-ajossa Wood oli 6.
Kaudelle 2005 Wood solmi ammattilaissopimuksen Equipe Nürnberger Versicherung -joukkueen kanssa. Hän voitti toistamiseen Australian maantieaika-ajomestaruuden ja puolusti menestyksekkäästi maailmancupin kokonaisvoittoaan, vaikkei voittanut yhtään osakilpailua. Wood on ensimmäinen nainen, joka on onnistunut voittamaan maailmancupin kokonaiskilpailun peräkkäisinä vuosina.
Kaudella 2006 Wood voitti Kansainyhteisön kisoissa maantieaika-ajon kultaa ja maantieajon hopeaa. Kaudella 2008 hän voitti toistamiseen Australian maantieajomestaruuden. Hän edusti Australiaa myös Pekingin olympialaisissa, jossa hän oli maantieajossa 29. ja aika-ajossa 22.
Wood päätti uransa hieman yllättäen kauden 2008 jälkeen vasta 28-vuotiaana. Lopettamisen syyksi hän ilmoitti perhesyyt sekä halunsa keskittyä sähköinsinöörin uraansa.
Nupurinjärvi

| Nupurinjärvi |
| --- | --- |
Valtiot:  Suomi 
Paikkakunta:  Espoo
Koordinaatit:  60°14′17″N, 24°35′15″E
Mittaustietoja
Pinnankorkeus:  27,2 m 
Rantaviiva:  2,75 km 
Pinta-ala:  0,13 km² 
Valuma-alue:  70 km²
 fiNupurinjärvi 
Nupurinjärvi (ruots. Nupurträsket) on umpeen kasvava järvi läntisessä Espoossa. Sen pinta-ala on 13,235 hehtaaria Ranta10-menetelmällä ja 22,2 hehtaaria Ranta20-menetelmällä. Linnustonsa ja kosteikkokasvillisuutensa ansiosta Nupurinjärveä pidetään paikallisesti arvokkaana. Virallisen kaupunginosajaon mukaan järvi sijaitsee Nupurin kaupunginosassa. Sen naapurijärviä ovat Svartbäckträsket etelässä, Nuuksion Pitkäjärvi pohjoisessa ja Hakjärvi koillisessa. Nuuksion Pitkäjärveä ja Nupurinjärveä yhdistää Brobackanjoki. Ämmässuon jätteenkäsittelykeskus sijaitsee Nupurinjärven länsipuolella. Turunväylä kulkee järven länsipuolitse.
Nupurinjärvi on matala ja rehevöitynyt ja sen vesi on sameaa ja humuspitoista. Suurin syvyys on alle kaksi metriä. Järven rannat ovat enimmäkseen saranevaa, jota reunustaa järvikorte. Rannoilla kasvaa muun muassa tervaleppää ja mesiangervoa.
Nupurinjärvi on merkitty vuonna 1750 julkaistuun karttaan nimellä Nupur Träsk. Kylännimi Nupurböle on säilynyt lähes muuttumattomana aina keskiajan lopulta asti. Nupur-nimen alkuperä on tulkinnanvarainen; se saattaa viitata esimerkiksi henkilöön.
Nupurinjärvi (81.057.1.027) kuuluu Mankinjoen valuma-alueeseen (81.057), joka on kolmannen jakovaiheen vesistö Suomenlahden rannikkoalueen päävesistössä (81). Mankinjoen valuma-alueeseen kuuluu 69 vakavettä, joiden pinta-ala on vähintään yksi hehtaari. Niistä viisi on yli neliökilometrin laajuisia.
Aiheesta muualla

Melontareitit.com: Nuuksio I: Brobackanjoki & Gumbölenjoki (Arkistoitu – Internet Archive)
Nya Ludvika Tidning

| Nya Ludvika Tidning> NLT |
| --- | --- |

Entiset nimet:  Ludvika Tidning (1911–1993)
Lehtityyppi:  paikallislehti
Kustantaja:  Bonnier
ISSN:  ISSN 1400-2353
Levikki:  5 200 (2021)
Perustettu:  1911
Päätoimittaja:  Bodil Resare
Sitoutuneisuus:  sitoutumaton
Kotikunta:  Ludvika
Kotimaa:  Ruotsi
Ilmestymistiheys:  ti, to, la, sähköisenä myös su
Kieli:  ruotsi
Aiheesta muualla
Kotisivu
Nya Ludvika Tidning (lyh. NLT; vuosina 1911–1993 Ludvika Tidning) on ruotsalainen vuonna 1911 perustettu paikallislehti, jonka kotikunta on Ludvika. Se ilmestyy paperisena kolmesti viikossa ja sähköisenä neljästi. Lehti on poliittiselta linjaltaan sitoutumaton ja kuuluu Bonnier-konserniin.
Aiheesta muualla

Lehden verkkosivut (ruotsiksi)
North Bay

| North Bay (City of North Bay) |
| --- | --- |

 Logo
 North Bay
 Koordinaatit: 46°18′0″N, 79°27′0″W 
Valtio:   Kanada
Provinssi:  Ontario
Kunta:  Nipissing District
Perustettu:  1882
Kaupungiksi (town/city):  1891/1925
Hallinto:  
 – Hallinnon tyyppi:  North Bayn kaupunginvaltuusto
 – Pormestari:  Vic Fedeli
Pinta-ala:  
 – Kokonaispinta-ala:  314.91 km²
 – Metropolialue:  771.37 km²
Korkeus:  197 m
Väkiluku (2006):  53,966
 – Väestötiheys:  171.4 as./km²
 – Metropolialue:  63,424
 – Väestötiheys metropolialue:  82.2 as./km²
Aikavyöhyke:  UTC-5
 – Kesäaika:  UTC-4
Postinumero:  P1A, P1B, P1C
Suuntanumero(t):  705
Motto::  Just North Enough to be Perfect!
 
 Kaupungin kotisivut 
Infobox OKVirheellinen NIMI-arvo: 
North Bay on kaupunki Ontarion provinssissa Kanadassa. Se sai nimensä sijainnistaan Nipissingjärven pohjoisrannalla. Kaupungin väkiluku on noin 53 966 (2006), ja sen muodostamalla metropolialueella 63 424 asukasta.
North Bayn ystävyyskaupunki on Moncton, New Brunswickissa, Kanadassa.
North Bay sai kaupunkioikeudet vuonna 1891 (town) ja 1925 (city).
Historia

Viimeisen jääkauden lopussa aluetta peittänyt Laurentidin jäätikkö alkoi vetäytyä noin 7000 eaa., ja alueelle muodostui suuri jäätikköjärvi. Järvi peitti aluetta noin tuhannen vuoden ajan, minkä jälkeen järvi tyhjeni jääpatojen sulaessa seitsemännellä vuosituhannella eaa. Samoihin aikoihin siellä uskotaan eläneen varhaisia intiaanikulttuurin edustajia, mutta näistä ei ole kuitenkaan toistaiseksi löydetty todisteita. Jäätikköjärven tyhjentymisen jälkeen alueen ilmasto lämpeni huomattavasti, mikä mahdollisti jalopuiden kasvamisen. Pian aluetta peittivätkin laajat metsät (jopa nykyistä pohjoisemmaksi). Tältä ajanjaksolta (noin viides vuosituhat eaa.) on lukuisia arkeologisia löytöjä siellä asuneista intiaaneista, jotka louhivat alueelta kvartsia, kuparia ja piikiveä, joista he valmistivat työkaluja. Lisäksi he kävivät tuotteistaan kauppaa laajan kauppaverkoston avulla muiden alkuperäiskansojen kanssa. Tutkimusmatkailija Samuel de Champlainin apulaisena toiminut nuori Étienne Brûlé tapasi vuonna 1610 ensimmäisenä eurooppalaisena alueen intiaanit. Myöhemmällä tutkimusmatkallaan myös Champlain tapasi alueen intiaanit, joita hän luonnehti ystävällisiksi ja vieraanvaraisiksi.
Lukuun ottamatta alueen intiaaneja ja satunnaisia turkismetsästäjiä, alue oli koskematonta erämaa-aluetta aina 1880-luvun alkuun saakka, jolloin Canadian Pacific Railway rakensi ensimmäisen rautatien alueelle. Rautatie mahdollisti metsäteollisuuden ja kaivosteollisuuden laajentamisen. Alueelta louhittiin pääasiassa nikkeliä, rautamalmia, kuparia, kultaa, platinaa, hopeaa ja kobolttia. Nämä tärkeäksi muodostuneet teollisuudenalat vetivät perässään runsaasti muutakin teollisuutta, ja North Bayn väkiluku kasvoi voimakkaasti. Vuonna 1968 North Bay yhdistyi sitä ympäröivien alueiden kanssa ja muodosti aikanaan Kanadan pinta-alaltaan suurimman kunnallishallinnollisen alueen.
Aiheesta muualla

Vanhoja North Bay aiheisia postikortteja, VintagePostcards.org, (englanniksi)
Vanhoja valokuvia North Bayn alueelta (englanniksi)
Nur Jahan

| Nur Jahan |
| --- | --- |
 Nur Jahan maalauksessa vuoden 1725 paikkeilta.
Suurmogulien valtakunnan kuningatar
Valtakausi:  1620–28. lokakuuta 1627
Edeltäjä:  Saliha Banu Begum
Seuraaja:  Mumtaz Mahal

Syntynyt:  31. toukokuuta 1577 Kandahar
Kuollut:  18. joulukuuta 1645 (68 vuotta) Lahore
Puoliso:  Sher Afgan Khan Jahangir
Lapset:  Ladli Begum
Suku:  Timurid (avioliiton kautta)
Isä:  Mirza Ghiyas Beg
Äiti:  Asmat Begum
Uskonto:  šiialaisuus
Nur Jahan (1577–1645) oli Intian suurmogulihallitsijan Jahangirin aviopuoliso. Nur Jahanin onnistui hallita miestään, joka oli maansa hallitsija vain nimellisesti. Jahangirin kuollessa valtaan nousi kuitenkin Nur Jahanin suosiman perillisen sijaan Shah Jahan. Nur Jahan kuoli vuonna 1645.
Elämäkerta

Nur Jahan eli alkuperäiseltä nimeltään Mihr al-Nisa syntyi Kandaharissa vuonna 1577 ja hänen isänsä oli persialainen Ghiyath Beg. Hänen ensimmäinen aviomiehensä oli samoin persialaistaustainen Ali Kuli Beg. Ali oli toimi suurmoguli Akbarin armeijassa saavuttaen mainetta rohkeudellaan. Lopulta hän joutui kuitenkin salamurhan uhriksi. Murhan motiivi on epäselvä. Syyksi on esitetty esimerkiksi epäilyjä Alin petturuudesta, tai vaihtoehtoisesti sen syynä on saattanut olla Mihr al-Nisan uusi suhde. Neljä vuotta myöhemmin vuonna 1611 Mihr al-Nisasta tuli nimittäin Jahangirin vaimo, jolloin aiemmin nimeä Nur Mahall käyttänyt Nur otti nimen Jahan.
Nur Jahania kuvailtiin erittäin kauniiksi ja hän oli myös tuon ajan naisille epätyypillisesti myös hyvin lukenut. Kunnianhimoisena naisena Nur Jahan hallitsi myös miestään, josta tuli pian lähinnä nimellinen hallitsija vaimonsa alaisuudessa. Hän löi omissa nimissään kolikoita ja antoi jopa omia säädöksiään (farman) Nur Jahanin neuvonantajina toimivat hänen isänsä ja veljensä Asaf Khan. Hänen asemansa heikkeni huomattavasti hänen isänsä kuoltua, minkä lisäksi hänen veljensä alkoi tukea Khurramia hallitsijan seuraajaksi Nur Jahanin tukeman Shahryar Mirzan sijaan. Nur Jahan oli naittanut aiemmasta liitostaan syntyneen tyttärensä Shahryarille. Jahangirin ja Nur Jahanin liitosta ei syntynyt lapsia. Perillisten välinen kiista puhkesi avoimeksi kapinaksi vuosien 1622 ja 1625 välillä. Jahangir kuoli vuonna 1627 Khurram voitti Shahryarin ja nousi valtaistuimelle hallitsijanimellä Shah Jahan. Nur Jahan kuoli vuonna 1645, mutta aikalaislähteet kirjoittivat hänen viimeisestä kahdeksastatoista vuodestaan vain vähän.
Nur Jahanin hautarakennus valmistui hänen kuolinvuotenaan 1645 ja se sijaitsee Lahoressa.
Nur Jahan Jahangirin ja Khurramin seurassa Jahangirin valtakauden aikana tehdyssä maalauksessa Suurmogulien valtakunnasta.
Lancia Montecarlo

| Lancia Montecarlo Lancia Scorpion |
| --- | --- |

Valmistustiedot
Valmistusmaa:  Italia
Valmistaja:  Lancia
Valmistusvuodet:  1975–1981
Muut nimet:  Lancia Scorpion
Korimalli:  2-ovinen coupé 2-ovinen cabriolet
Luokka:  S-segmentti
Tekniset tiedot
Rakenne:  keskimoottori
Moottori:  R4
Iskutilavuus:  1756–1995 cm3
Teho:  81–120 hv
Huippunopeus:  ?–192 km/h
Kiihtyvyys:  9,3–? s (0-100 km/h)
Vetotapa:  takaveto
Lancia Montecarlo on 1970-luvulla myyty pieni keskimoottorinen kaksiovinen urheiluauto. Yhdysvalloissa myyty versio tunnetaan nimellä Lancia Scorpion.
Yleistä

Auto perustuu suurelta osin Beta-sarjan tekniikkaan. Auto perustuu Abarth 030 -malliin ja kehitystyön aikana se tunnettiin nimellä X1/8. Myöhemmin nimeksi vaihdettiin X1/20. Siitä suunniteltiin seuraajaa Fiatin X1/9-mallille. X1/9:ään verrattuna Montecarlossa on tehokkaampi moottori ja suuremmat sisätilat.
Auton suunnittelusta ja valmistamisesta vastasi Pininfarina Torinossa, Italiassa. Ensimmäisen sarjan (S1) autoa valmistettiin vuodesta 1975 vuoteen 1979. Tällöin esiteltiin toinen sarja (S2). Montecarlon tuotanto loppui vuoden 1981 aikana.
Lancia Scorpion (1976–1977)

Yhdysvalloissa myytiin Lancia Scorpionia vuosina 1976 ja 1977. Nimenmuutokseen oli syynä Chevroletin jo käyttämä Montecarlo-nimi. Yhdysvaltojen lainsäädännön vuoksi autoon tehtiin jonkun verran muutoksia. Päästövaatimusten vuoksi 2,0-litrainen moottori vaihdettiin pienempään 1,8-litraiseen. Törmäystestien vuoksi auton puskurit jouduttiin uusimaan ja lisäksi valot vaihdettiin. Kaikki valmistetut Scorpiot olivat avomalleja. Yhteensä Scorpiota valmistettiin vain 1 801 kappaletta.
Moottorit

1.8 (Scorpion), 1756 cm3, 81 hv
2.0 (Montecarlo S1), 1995 cm3 (84,0 x 90,0 mm), DOHC, 86,5 kW (118 hv) @ 6000 r/min, 165 Nm @ 3500 r/min
2.0 (Montecarlo S2), 1995 cm3 (84,0 x 90,0 mm), DOHC, 88 kW (120 hv) @ 6000 r/min, 171 Nm @ 3400 r/min
Mittoja

|  | Series 1 | Series 2 | Scorpion |
| --- | --- | --- | --- |
| Pituus | 3810 mm | 3810 mm |  |
| Leveys | 1702 mm | 1702 mm |  |
| Akseliväli | 2300 mm | 2300 mm |  |
| Raideleveys (e/t) | 1412/1456 mm | 1420/1470 mm |  |
| Omapaino | 1040 kg | 1040 kg |  |
| Renkaat | 185/70HR13 | 185/65HR14 |  |
| Polttoainesäiliö | 59 l | 59 l |  |
Suorituskyky (Series 2)

Huippunopeus: 192 km/h
Kiihtyvyys 0-100 km/h: 9,3 s
Kiihtyvyys 0-1000 m: 30,70 s
Kiihtyvyys 0-400 m: 16,50 s
Aiheesta muualla

Kuvia tai muita tiedostoja aiheesta Lancia Montecarlo Wikimedia Commonsissa
Montecarlo Consortium (Arkistoitu – Internet Archive)
Lancian (Lancia Automobiles S.p.A.) automallit
Lancia Scorpion
Oeiras Parque

| Oeiras Parque |
| --- | --- |
Sijainti:  Oeiras, Portugali
Avattu:  huhtikuu 1998
Arkkitehti:  Atelier Vaz Pires ja Cabeza & Sastre
Omistaja:  Mundicenter
Liikkeiden määrä:  159
Kerrospinta-ala:  47 500 m²
Kerrosten määrä:  2
Pysäköintipaikkoja:  2 800
Kotisivu
Oeiras Parque on kauppakeskus Portugalin Oeirasissa. Keskus avattiin huhtikuussa 1998. Sen omistaa ostoskeskusyhtiö Mundicenter, jonka pääomistaja on portugalilainen monialayhtymä Alves Ribeiro.
Oeiras Parquen kerrospinta-ala on 47 500 neliömetriä. Kauppakeskuksessa on noin 160 liikettä, kuten Continente-ketjun hypermarket, ravintolamaailma ja elokuvateatteri. Kauppakeskuksessa käy vuosittain noin 10 miljoonaa ihmistä.
Kauppakeskuksessa on 2 800 ilmaista pysäköintipaikkaa ja sinne pääsee myös julkisilla liikennevälineillä.
Aiheesta muualla

Oeiras Parque -kotisivut (portugaliksi)
Narón

| Narón |
| --- | --- |
 lippu:  vaakuna
 Narón
 Koordinaatit: 43°33′0″N, 8°9′0″W 
Valtio:  Espanja
Itsehallintoalue:  Galicia
Maakunta:  A Coruña
Comarca:  Ferrol
Hallinto:  
 – Hallinnon tyyppi:  Kunta
Väkiluku (2016):  39 426
 
 http://www.motril.es/index.php?id=1 
Infobox OKVirheellinen NIMI-arvo: 
Narón on kunta Galician itsehallintoalueella Espanjassa. Narónin väkiluku on 39 462 (vuonna 2016).
Kuvia

Juzgado de Paz Narón
Kunnantalo
Kulttuuritalo
Monasterio de San Martín de Jubia
Aiheesta muualla

Kuvia tai muita tiedostoja aiheesta Narón Wikimedia Commonsissa
Nättilä

Nättilä on seuraavien suomalaisten henkilöiden sukunimi:
Katja Nättilä (s. 1990), salibandynpelaaja
Pertti Nättilä (1934–2021), toimittaja, televisio-ohjaaja ja näyttelijä
Teppo Nättilä (s. 1958), muusikko ja musiikkitoimittaja, Pertti Nättilän poika
| --- | --- |
: Tällä täsmennyssivulla luetellaan henkilöitä, joilla on sama sukunimi.
Nyby (Ii)

| Nyby |
| --- | --- |
 Nyby
 Koordinaatit: 65°29.13′N, 25°19.82′E 
Valtio:  Suomi
Maakunta:  Pohjois-Pohjanmaa
Kunta:  Ii
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Takaluoman talo Nybyssä
Nyby on pieni maaseutukylä Iin kunnassa Pohjois-Pohjanmaalla. Kylä sijaitsee Ruukinlahden rannalla noin kolme kilometriä Olhavan kylän pohjoispuolella ja noin 19 kilometriä pohjoiseen kuntakeskuksesta. Valtatie 4 kulkee kylän ohitse.
Kylässä toimi vuosina 1783–1885 Nybyn lasitehdas, joka oli 1700-luvun lopulla Suomen merkittävin. Olhava on useissa ruotsin käännöksissä mainittu nimellä Nyby.
Ii
| --- | --- |
Kylät:  Alaranta · Iin Asemankylä · Kuivaniemen Asemakylä· Halttula · Iin Hamina · Illinsaari · Jakkukylä · Jokikylä · Koni · Kuivaniemi · Laitakari · Luola-aapa · Meriläisenperä · Myllykangas · Nyby · Oijärvi · Ojakylä · Olhava · Paasonperä · Pohjois-Ii · Sorosenperä · Vuornos · Väli-Olhava · Yli-Olhava · Yliranta
Liikenne:  Iijoen rautatie- ja maantiesilta · Iin rautatieasema· Kuivaniemen rautatieasema · Lähessuon laituri · Myllykankaan rautatieasema · Olhavan rautatieasema · V. Alamäki · Veljekset Salmela · Yhdystie 8520  · Yhdystie 8523
Vesistöt:  Iijoki · Kivijoki · Kuivajoki · Muhojoki · Olhavanjoki · Oijärvi
Rakennukset ja rakennelmat:  Iin kirjasto · Iin kirkko · Iin lukio · Iin pappila · Kestilän saha · Kuivaniemen kirkko · Nybyn lasitehdas · Pahkakosken voimalaitos · Raasakan voimalaitos · Ulkokrunnin loisto · Ulkokrunnin tunnusmajakka
Muuta Iihin liittyvää:  Hiastinlahti · IIK!!-kauhuelokuvafestivaali · Iin Energia · Iin vaakuna · Kruununsaari ja hautausmaa · Taidekeskus KulttuuriKauppila · Litokaira · Nimettömänmatala · Olhavan taistelu · Suurhiekka · Vatunki
New York City Police Foundation

| New York City Police Foundation |
| --- | --- |
Perustettu:  1971
Kotipaikka:  New York, Yhdysvallat
Tarkoitus:  New Yorkin poliisin tukeminen ja kaupungin turvallisuuden parantaminen
Johtaja:  Susan L. Birnbaum
Hallitus:  Andrew Tisch (puheenjohtaja)
Tase:  12,3 milj. dollaria (2017)
Säätiön sivut
New York City Police Foundation (suom. "New Yorkin kaupungin poliisisäätiö") on vuonna 1971 perustettu säätiö, jonka on tarkoitus tukea New Yorkin poliisin toimintaa sekä lisätä New Yorkin turvallisuutta. Säätiön perustivat paikalliset kaupunginjohtajat sekä yrittäjät. Säätiö oli kategoriansa ensimmäinen Yhdysvalloissa.
Police Foundationin hallituksen puheenjohtajana toimi vuonna 2017 Andrew Tisch ja toimitusjohtajana Susan L. Birnbaum. Samana vuonna säätiöllä oli varallisuutta yhteensä noin 12,3 miljoonan dollarin arvosta. Säätiön päämaja sijaitsee New Yorkissa.
Nättinen

Nättinen on suomenkielinen sukunimi, joka on muun muassa seuraavilla henkilöillä:
Joonas Nättinen (s. 1991), suomalainen jääkiekkoilija ja olympiavoittaja
Julius Nättinen (s. 1997), suomalainen jääkiekkoilija
Jussi Nättinen (s. 1987), suomalainen jääkiekkoilija
Nestori Nättinen (1857–1932), suomalainen puuseppä ja kansanedustaja
Topi Nättinen (s. 1994), suomalainen jääkiekkoilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Nokia-tili ja -palvelut

Nokia-tili oli palvelukokonaisuus, johon oli kerätty Nokian aiemmin erillisiä internet-palveluja. Nokia-palveluihin kuuluivat Nokian kartta-, sähköposti-, musiikki-, peli- ja jakopalvelut. Nokia-palvelut olivat käytettävissä verkkoselaimen tai matkapuhelimen kautta.
Nokia-tili ja -palvelut toimivat vuosina 2007-2012 Ovi-brändin alla: Nokia osti Jone Nikulan Ovi-lehdeltä oikeudet nimeen huhtikuussa 2008. Samalla yhtiö myös peri vanhan tavaramerkkikiistan englanninkielisen Ovi Magazinen kanssa. Nokia julkisti Ovi-brändin 29. elokuuta 2007.
Toukokuussa 2011 Nokia ilmoitti käyttäjilleen luopuvansa Ovi-brändistä ja brändäävänsä Ovi-palvelut uudelleen Nokia-brändin alle kesäkuusta alkaen. Uudelleen brändäyksen oli määrä kattaa kaikki maat ja palvelut vuoden 2012 loppuun mennessä.
Nokian matkapuhelinten myynnin yhteydessä syyskuussa 2013 myös Nokia-palvelut lukuun ottamatta karttapalvelu HEREä myytiin Microsoftille. Nokian puhelimet ja palvelut siirtyivät lopullisesti Microsoftille 25. huhtikuuta 2014. Microsoft lakkautti Nokia-tilin ja siihen liittyneet palvelut 24. huhtikuuta 2015.
Nokia-palvelut > MixRadio

MixRadio (aiemmin Ovi/Nokia Musiikki) oli Nokian lanseeraama musiikkikauppa, josta voi ostaa yksittäisiä kappaleita tai albumeita digitaalisessa muodossa. Palvelu toimi verkossa, matkapuhelimessa sekä Nokia Ovi Suite -palvelussa. Ovi Music Unlimited oli palvelu, jossa musiikkia pystyi latamaan niin paljon kuin halusi sopimuskauden aikana. Palvelua tarjottiin joidenkin uusien puhelimien mukana lisähintaa vastaan. Ovi Music -palvelussa yhden kappaleen hinta oli 0,99 tai 1,29 euroa ja yhden albumin hinta 9,99 euroa.
Marraskuussa 2013 Nokia lakkautti Ovi/Nokia Musiikin ja avasi tilalle Nokia MixRadio -palvelun. Palvelussa ei pystynyt Ovi/Nokia Musiikin tapaan ostamaan yksittäisiä kappaleita vaan pelkästään albumeita. Puhelimien ja palveluiden siirryttyä lopullisesti Microsoftille Nokia MixRadion nimestä poistettiin viittaus Nokiaan, joten uudeksi nimeksi tuli MixRadio. Joulukuussa 2014 Microsoft ilmoitti myyvänsä MixRadion japanilaiselle LINE Corporationille. Kauppa toteutui maaliskuussa 2015. LINE Corporation ilmoitti helmikuussa 2016 sulkevansa MixRadion.
Nokia-palvelut > Nokia Store

Nokia Store (suom. Nokia Kauppa, aiemmin Ovi Store, suom. Ovi Kauppa) oli Nokian puhelimille tarkoitettu sovelluskauppa. Sovelluksen voi asentaa puhelimeen ja sen kautta voi ladata erilaisia sovelluksia, kuten pelejä, hyötyohjelmia, teemoja sekä taustakuvia. Osa sovelluksista oli maksullisia, jolloin maksu hoidettiin operaattorin kautta. Sovelluksia voi ladata myös netin kautta lähettämällä ne puhelimeen. Microsoft lakkautti Nokia Storen ja ohjasi käyttäjät Opera Mobile Storeen maaliskuussa 2015.
Nokia-palvelut > HERE

HERE (aiemmin Ovi/Nokia Maps, suom. Ovi/Nokia Kartat) on Audin, BMW:n ja Daimlerin nykyisin omistama karttapalvelu, joka on saatavilla sekä verkossa että älypuhelimissa HERE WeGo -sovelluksena. HERE-sovelluksia olivat aiemmin HERE Maps, HERE Drive+ ja HERE Transit.